VIDEO Mulțumit, dar se putea mai bine. Nicolae Stanciu, discurs de căpitan adevărat după România - Columbia 2-3
Naționala României a fost învinsă marți la Madrid, scor 2-3 cu selecționata Columbiei, într-un meci-test înainte de EURO 2024. Turneul e transmis de Pro TV, Pro Arena și VOYO (14 iunie - 14 iulie).
Căpitanul echipei naţionale, Nicolae Stanciu, a declarat, marţi seară, că meciul cu selecţionata Columbiei a fost unul plăcut pentru spectatori, dar columbienii au fost superiori şi au meritat victoria.
"A fost un meci plăcut, mă bucur că au fost mulţi fani în tribune. Trebuie să recunoaştem că au fost superiori şi au meritat victoria. Cred că până la urmă şi acest amical şi cel cu irlanda ne-au adus momente bune, iar pe cele proaste le vom corecta până la Euro-2024.
Sper ca pe viitor să arătăm la fel ca ei, să ne închegăm cât mai bine. Cred că am făcut lucruri bune de când a venit Mister. Le mulţumim românilor că au venit la meci", a declarat Stanciu.
Naţionala României a fost învinsă de Columbia, scor 3-2, într-un meci de pregătire pentru Euro-2024. În primul meci amical, disputat la Bucureşti, România a remizat cu Irlanda de Nord, scor 1-1.
Columbia - România 3-2
COLUMBIA: C. Vargas - D. Munoz (S. Arias 46), Cuesta, Lucumi, Mojica - Lerma, Rios - J. Arias (Carrascal 67), J. Rodriguez (J. Quintero 73), L. Diaz (Borre 66) - J. Cordoba (Y. Asprilla). SELECŢIONER: Nestor Lorenzo
ROMÂNIA: H. Moldovan - Raţiu, Drăguşin (Nedelcearu 46), Burcă, Opruţ (Sorescu 87) - R. Marin (Fl. Tănase 77), M. Marin, Stanciu (D. Man 77) - Moruţan, Alibec (Drăguş 56), Mihăilă (I. Hagi 56). SELECŢIONER: Edi Iordănescu
Cartonaşe galbene: J. Cordoba 74, Lerma 85 / R. Marin 10, M. Marin 78
Urmăriți SPORT.RO și pe Google News